પ્રિન્સેસ ડાયાનાના સાથે લગ્ન કરવાની ઈચ્છા જ્યારે પ્રિન્સ ચાર્લ્સે કરી ત્યારે સમગ્ર બ્રિટન અને તેના રાજપરિવારમાં રીતસર ભૂકંપ સર્જાયો હતો. આ પાછળનું કારણ એ હતું કે અત્યારસુધી એટલેકે ક્વીન એલિઝાબેથ દ્વિતીય સુધી રાજપરિવારના સભ્યોના લગ્ન કોઈ અન્ય દેશના રાજપરિવારના સભ્યો સાથે જ થઇ શકતા હતા એવો નિયમને જડતાથી વળગી રહેવાતું. જો કે આ નિયમમાં કેટલાક અપવાદો પણ જોવા મળ્યા છે જેમકે એલિઝાબેથ દ્વિતીયના કાકાએ પણ સામાન્ય ઘરની ડિવોર્સી છોકરી સાથે લગ્ન કરવાની ‘ઘૃષ્ટતા’ કરી હતી અને એમને બાકીની જીંદગી રાજપરિવારથી દૂર વિવિધ દેશોમાં ફર્યા બાદ ફ્રાન્સમાં પૂરી કરવી પડી હતી. પરંતુ ચર્ચા માટે આ એક અલગ મુદ્દો છે.